section_heading: Životopis
paragraph_text: Dončević se školovao u Velikim Zdencima, Dragancu kraj Čazme, Bjelovaru, Požegi i Zagrebu. Upisao je i studij agronomije, ali ga nikada nije završio. Istodobno s upisom na fakultet počeo je pisati i pjesme. Pjesma Himna prvi je Dončevićev objavljeni rad, a najznačajnije djelo je roman Mirotvorci u kojem realistično prikazuju provincijski život uoči Drugoga svjetskog rata. Bio je glavni urednik časopisa Republika i član JAZU.